
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА - ДОПЪЛНЕНИЕ
от

Георги Дражев – Общински съветник от НФСБ-СЕК
1. Откриване на 5 /пет/ преместваеми  обекта на територията на Община Бургас. Откриване на 15 /петнадесет/ работни места.
2.  Одобряване на изменение и допълнение на актуализирана план-схема на преместваеми обекти по чл.56 от ЗУТ към ПУП - ПРЗ на „Приморски парк“, гр.Бургас.
УВАЖАЕМИ ОБЩИНСКИ СЪВЕТНИЦИ,

Във връзка с допълнение към докладна записка №08-00-6133/12.05.17г. и подготовката на  предстоящия сезон се отправя предложение за допълнение на план-схема на преместваемите обекти по чл.56 от ЗУТ към ПУП-ПРЗ на „Приморски парк“, гр.Бургас, одобрена от арх.Веселина Илиева.
С допълнението се предлага разполагането на нови позиции до вече съществуващите такива. С цел инвестиционно намерение на търговско дружество занимаващо се с търговия на замразени десерти, които сами по себе си не предстваляват пряка конкуренция на вече поставените обекти. Предлагащи продукт популярен в над 15 европейски държави. Над 500 пункта в градски и увеселителни парка.Произведени без консерванти и оцветители

 Кабинките за продажба са с площ от 5 кв.м.
Общата площ на „Приморски парк“ е 40,71ха.  Общата площ на преместваемите обекти е 1665кв.м., /целогодишни – 1025кв.м. и сезонни – 655кв.м./, включително поставянето на нов обект представлява нищожна част от площта на парка. Съгласно чл. 32, ал.1, т.2 от Наредба № 7 от 22 декември 2003 г. за правила и нормативи за устройство на отделните видове територии и устройствени зони в обществените озеленени площи (паркове и градини) без промяна на предназначението им може да се разполагат  преместваеми търговски обекти по чл. 56 ЗУТ, които общо може да заемат площ, не повече от 1 на сто от територията на паркове с площ над 3 ха. С изменението на схемата не се изменя нормативно изискуемата площ на обектите по чл.56 от ЗУТ.
Във вече изготвената план-схема на преместваемите обекти предлагам поставянето на нови точки около съществуващите К 8.2, К 7.1, К 1.21, К 7.1, К 1.8
Предвид изложеното и на основание чл.21, ал.1, т.11 от ЗМСМА, чл.62, ал.9 от ЗУТ, във връзка с чл.129 ал.1 и чл.134, ал.1, т.2 от ЗУТ и като взех предвид решение на ЕСУТ, изразено с Протокол-Решение №8/11.03.2016г., т.8 от дневния ред предлагам Общински съвет Бургас да вземе следното:
Р Е Ш Е Н И Е:
На основание чл.21, ал.1, т.11 от ЗМСМА, чл.62, ал.9 от ЗУТ, във връзка с чл.129 ал.1 и чл.134, ал.1, т.2 от ЗУТ Общински съвет Бургас одобрява изменение и допълнение на актуализирана план-схема на преместваемите обекти по чл.56 от ЗУТ към ПУП-ПРЗ на „Приморски парк“, гр.Бургас, одобрена с Решение №38-17/22.07.14г. на Общински съвет Бургас, изменена и допълнена с Решения №49-13-1/24.03.15г. и №51-60/28.04.15г. на Общински съвет Бургас, съгласно приложения проект, който е неразделна част от настоящото решение.
Георги Дражев

Общински съветник от НФСБ-СЕК

